Imtella' Marzu 31, 2021 L-Aġenzija Ewropea tal-Mediċini (EMA) għadha taħsibha l-istess dwar il-vaċċin tal-Astra Zeneca. Wara li l-kumitat dwar is-sigurtà ltaqa' llum biex jiddiskuti każijiet ta' 'side effects' li ġew innutati wara li ngħatat din il-vaċċin id-Direttur Eżekuttiv tal-EMA Emer Cooke ndirizzat lill-ġurnalisti. Hija nsistiet li għalkemm kien hemm każijiet ta' impatt negattiv minn dan il-vaċċin in-numri huma żgħar. Cooke nsistiet li l-benenfiċċji ta' dan il-vaċċin huma akbar mis-'side effects' u għalhekk il-pożizzjoni tagħhom dwaru ma nbidlitx. Hija żiedet li qed jaħdmu fil-qrib mal-pajjiżi fejn l-iktar li qed jagħtu dan il-vaċċin jiġifieri r-Renju Unit, l-Indja u l-Brażil. Id-Direttur Eżekuttiv tal-EMA semmiet ukoll il-vaċċin Sputnik tar-Russja u qalet li jinsabu fil-proċess li jevalwaw l-applikazzjoni.